રાજનીતિમાં એકબીજાના ઘોર વિરોધી રહેલા એમ કરૂણાનિધિ અને જે જયલલિતા હંમેશા એકબીજાના કોઈ પણ નિર્ણયનો વિરોધ કરતા નજરે પડતા હતા. બંનેની રાજનૈતિક દુશ્મનાવટ પણ ખુબ જાણીતી હતી. જોકે, એક મામલે તેઓ બંને એકબીજાની સાથે ઉભા રહેતા હતાં અને તે હતો તમિળનાડુને દેશનું બીજું સૌથી અમિર રાજ્ય બનાવવાનું લક્ષ્ય. તેના માટે જ્યારે ઔદ્યોગિકરણની વાત આવી તો બંને નેતાઓએ તેને સ્વિકારી હતી. આ સહમતિએ જ તમિળનાડુની કિસ્મત બદલી નાખી હતી.